CELEX: 32015R1906
Language: ro
Date: 2015-10-22 00:00:00
Title: Regulamentul (UE) 2015/1906 al Comisiei din 22 octombrie 2015 de modificare a Regulamentului (CE) nr. 282/2008 privind materialele și obiectele din plastic reciclat destinate să vină în contact cu produsele alimentare (Text cu relevanță pentru SEE)

23.10.2015   
            
            
               RO
            
            
               Jurnalul Oficial al Uniunii Europene
            
            
               L 278/11
            
         REGULAMENTUL (UE) 2015/1906 AL COMISIEI
   din 22 octombrie 2015
   de modificare a Regulamentului (CE) nr. 282/2008 privind materialele și obiectele din plastic reciclat destinate să vină în contact cu produsele alimentare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1935/2004 al Parlamentului European și al Consiliului din 27 octombrie 2004 privind materialele și obiectele destinate să vină în contact cu produsele alimentare și de abrogare a Directivelor 80/590/CEE și 89/109/CEE (1), în special articolul 5 alineatul (1) litera (n),
   întrucât:
   
               (1)
            
            
               Considerentul 20 din Regulamentul (CE) nr. 282/2008 al Comisiei (2) prevede că deciziile de autorizare a unor procese de reciclare a plasticului ar trebui să fie adoptate în conformitate cu procedura de reglementare descrisă la articolul 23 alineatul (2) din Regulamentul (CE) nr. 1935/2004.
            
         
               (2)
            
            
               Articolul 6 alineatul (1) din Regulamentul (CE) nr. 282/2008, care se referă la astfel de decizii, face trimitere la articolul 11 alineatul (3) din Regulamentul (CE) nr. 1935/2004.
            
         
               (3)
            
            
               Atunci când a fost adoptat Regulamentul (CE) nr. 282/2008, atât articolul 11 alineatul (3), cât și articolul 23 alineatul (2) din Regulamentul (CE) nr. 1935/2004 făceau trimitere la procedura de reglementare prevăzută la articolul 5 din Decizia 1999/468/CE a Consiliului (3).
            
         
               (4)
            
            
               Articolul 11 alineatul (3) din Regulamentul (CE) nr. 1935/2004 a fost modificat prin Regulamentul (CE) nr. 596/2009 al Parlamentului European și al Consiliului (4) pentru a introduce procedura de reglementare cu control, stabilită la articolul 5a din Decizia 1999/468/CE, făcând trimitere la alineatul (4) al articolului 23, nou inserat în Regulamentul (CE) nr. 1935/2004.
            
         
               (5)
            
            
               Având în vedere faptul că autorizarea unui proces de reciclare a plasticului este un act cu caracter individual, menit să pună în aplicare articolul 5 alineatul (1) litera (n) din Regulamentul (CE) nr. 1935/2004, și că criteriile exacte care reglementează autorizarea sunt stabilite la articolul 4 din Regulamentul (CE) nr. 282/2008, ar trebui să se aplice procedura descrisă la articolul 23 alineatul (2) din Regulamentul (CE) nr. 1935/2004. Cu toate acestea, procedura de reglementare nu mai există deoarece Decizia 1999/468/CE a fost înlocuită de Regulamentul (UE) nr. 182/2011 al Parlamentului European și al Consiliului (5). În conformitate cu Regulamentul (UE) nr. 182/2011, procedura de examinare este procedura adecvată pentru autorizarea proceselor de reciclare a plasticului.
            
         
               (6)
            
            
               Trimiterea la procedura de adoptare din Regulamentul (CE) nr. 282/2008 ar trebui să fie adaptată.
            
         
               (7)
            
            
               Prin urmare, Regulamentul (CE) nr. 282/2008 ar trebui modificat în consecință.
            
         
               (8)
            
            
               Măsurile prevăzute de prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   La articolul 6 din Regulamentul (CE) nr. 282/2008, alineatul (1) se înlocuiește cu următorul text:
   
      „(1)   Comisia adoptă o decizie adresată solicitantului, prin care acordă sau refuză autorizarea procesului de reciclare.
      Se aplică articolul 5 din Regulamentul (UE) nr. 182/2011 al Parlamentului European și al Consiliului (6).
      Comisia este asistată de Comitetul permanent pentru plante, animale, produse alimentare și hrană pentru animale, instituit prin articolul 58 alineatul (1) din Regulamentul (CE) nr. 178/2002 al Parlamentului European și al Consiliului (7). Comitetul este un comitet în înțelesul Regulamentului (UE) nr. 182/2011.
   
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 octombrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 338, 13.11.2004, p. 4.
   
      (2)  Regulamentul (CE) nr. 282/2008 al Comisiei din 27 martie 2008 privind materialele și obiectele din plastic reciclat destinate să vină în contact cu produsele alimentare și de modificare a Regulamentului (CE) nr. 2023/2006 (JO L 86, 28.3.2008, p. 9).
   
      (3)  Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (JO L 184, 17.7.1999, p. 23).
   
      (4)  Regulamentul (CE) nr. 596/2009 al Parlamentului European și al Consiliului din 18 iunie 2009 de adaptare la Decizia 1999/468/CE a Consiliului a anumitor acte care fac obiectul procedurii prevăzute la articolul 251 din tratat, în ceea ce privește procedura de reglementare cu control. Adaptare la procedura de reglementare cu control – Partea a patra (JO L 188, 18.7.2009, p. 14).
   
      (5)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).